बिहार : क्यों भाजपा की राजनीति ‘आई लव नीतीश, आई हेट नीतीश’ में ही घूमती हुई दिखती है

Sun, 14 Aug 2022 18:58:11 +0000

जदयू ने राजद, वाम दलों और कांग्रेस के समर्थन से बिहार में एक बार फिर महागठबंधन की सरकार बना ली है. इससे पहले 2015 में भी महागठबंधन ने पटना पर कब्जा किया था. हालांकि, इन दोनों सरकारों में बुनियादी फर्क है. सात साल पहले जनादेश के आधार पर राज्य में महागठबंधन की सरकार बनी थी. वहीं, एक बार फिर नीतीश कुमार के नेतृत्व में जदयू ने अपनी सहयोगी पार्टी भाजपा से अलग होकर महागठबंधन की सरकार बनाई है. वहीं, पिछली बार की तरह इस बार भी राजद नेता तेजस्वी यादव को उप मुख्यमंत्री पद की कमान सौंपी गई है.