लेफ्ट, राइट, सेंटर, समाजवाद???

Fri, 29 Sep 2023 18:38:13 +0000

पुरानी पीढ़ी के पास झूठे ही सही पर सपने थे, हमारी पीढ़ी के पास सामूहिक स्वप्न के नाम पर क्या है? हम उस दौर में जवान हुए जब हमारी राजनीति, साहित्य, दर्शन, विचारधाराएं सब कहीं न कहीं चूक गए हैं. कभी रेणु का कांग्रेस और नेहरू से मोहभंग हुआ था फिर भी उनके भीतर समाजवादी समाज का स्वप्न पलता रहा. हमारी पीढ़ी के जवान होने से पहले ही भारत ने समाजवाद से लेकर हर वाद का पतन और उनकी सीमाओं का लाइव डेमो देख लिया. कभी भूमंडलीकरण के रथ पर सवार भारत आज इसी बहस में फँस कर रह गया है कि आदमी के लिए मशीनें विकसित की गईं या इस तंत्र में आदमी स्वयं मशीन बनने के लिए बाध्य है.